ব্রেডবোর্ড
একটি ব্রেডবোর্ড, রাং-ঝালাইহীন (সোল্ডারলেস) ব্রেডবোর্ড, বা প্রোটোবোর্ড হল একটি নির্মাণ ভূমি যা তড়িৎ বর্তনীর (ইলেকট্রনিক সার্কিটের) অর্ধ-স্থায়ী প্রোটোটাইপ তৈরি করতে ব্যবহৃত হয়। পারফবোর্ড বা স্ট্রিপবোর্ডের বিসদৃশভাবে, ব্রেডবোর্ডের জন্য রাং-ঝালাই (সোল্ডারিং) বা পথ ধ্বংস করার প্রয়োজন হয় না এবং তাই এটি পুনর্ব্যবহারযোগ্য। এই কারণে, ব্রেডবোর্ডগুলি শিক্ষার্থীদের কাছে এবং প্রযুক্তিগত শিক্ষায় জনপ্রিয়। ব্রেডবোর্ড ব্যবহার করে ছোট অ্যানালগ এবং ডিজিটাল সার্কিট থেকে শুরু করে সম্পূর্ণ সেন্ট্রাল প্রসেসিং ইউনিট (CPUs)-এর বিভিন্ন ধরনের বৈদ্যুতিন ব্যবস্থা (ইলেকট্রনিক সিস্টেম)-এর প্রোটোটাইপ তৈরি করা যেতে পারে। আরো স্থায়ী তড়িৎ-বর্তনী (সার্কিট) সংযোগ পদ্ধতির তুলনায়, আধুনিক ব্রেডবোর্ডের উচ্চ পরজীবী ধারকত্ব (parasitic capacitance), অপেক্ষাকৃত উচ্চ রোধ এবং ধাক্কাধাক্কি এবং শারীরিক অবক্ষয় সাপেক্ষে কম নির্ভরযোগ্য সংযোগ রয়েছে। সংকেত প্রেরণ (সিগন্যালিং) মোটামুটি ১০ MHz এর মধ্যে সীমাবদ্ধ, এমনকি সেই কম্পাঙ্কের নিচেও সবকিছু ঠিকঠাকভাবে কাজ করে না।